MLDataScientist/Wikipedia-uzbek-2024-05-01 huggingface dataset:
Isaiah Johnston

Isaiah Johnston (2001-yil, 16-dekabrda tugʻilgan) — kanadalik professional futbolchi, York Unitedda yarim himoyachi sifatida oʻynaydi.

Yoshligi 
Johnston Ontario shtatining Mississauga shahrida tugʻilgan, bir yoshida oilasi bilan Georgetown shtatining Halton Hills shahriga koʻchib oʻtgan. U yerda 6 yoshidan boshlab Georgetown SC jamoasida futbol oʻynay boshlagan.

Klubdagi faoliyati

Woodbridge Strikers 
2017-yilda Jonston Ontarioning League 1 jamoasi Woodbridge Strikers tarkibida oʻynadi va beshta oʻyinda bitta gol urdi. 2018-yilda u Woodbridge safida yettita liga va uchta pley-off oʻyinlarida maydonga tushgan. 2019-yilda Johnston oʻn ikkita oʻyin oʻtkazib, bitta gol urgan.

2019-yil kuzida Johnston Keyp Breton universitetida oʻqishni boshladi, u yerda u sakkizta oʻyin oʻtkazdi va universitet jamoasi safida bitta gol urdi.

York United 
2020-yil, 6-iyulda Johnston Kanada Premyer-ligasining York9 jamoasi (keyinchalik nomi York United deb oʻzgartirildi) bilan uzoq muddatli shartnoma imzoladi. York9 tomonidan 2019-yilgi CPL-U Sport loyihasida tuzilganiga qaramay, u universitetga qaytish oʻrniga klub bilan toʻliq vaqtli shartnoma imzolashni tanladi. U 19-avgust kuni Pacific FC klubiga qarshi oʻyinda York9 safidagi debyut oʻyinini oʻtkazdi. Johnston York safidagi birinchi golini 2021-yil, 24-iyul kuni Edmontonga qarshi oʻyinda kiritdi. 2021-yil Johnston uchun ajoyib mavsum boʻldi, chunki u York United klubining asosiy futbolchilardan biriga aylangi va mavsum oxirida Kanada Premyer-ligasining eng yaxshi oʻyinchilar roʻyxatida 27-oʻrinni egalladi. 2021-yil noyabr oyida York Johnston bilan shartnomani 2024-yilgacha uzaytirilganini maʼlum qildi.

Faoliyat statistikasi

Manbalar 

Yashayotgan insonlar
2001-yilda tugʻilganlar
Ōkuva

Yaponiyaning Nagano prefekturasida joylashgan qishloq. 2019-yil 1-aprel holatiga koʻra, qishloqda 1558 ta xonadonda 3693 nafar aholi istiqomat qilgan va aholi zichligi har kvadrat kilometrga 16 kishidan toʻgʻri keladi. Qishloqning umumiy maydoni 234,47 kvadrat kilometr (90,53 mi²) ga teng.

Geografiyasi 
Ōkuva janubi-gʻarbiy Nagano prefekturasining Kiso togʻlari orasida joylashgan boʻlib, gʻarbda Atera togʻlari bilan chegaradosh. Qishloq boʻylab Kiso daryosi oqib oʻtadi. Utsugi togʻi (2864 metr) va Minamikoma togʻi (2841 metr) qishloq chegarasida qad rostlagan.

Atrofdagi munitsipalitetlar 

 Nagano prefekturasi
 Iida
 Komagane
 Iijima
 Agematsu
 Nagiso
 Ōtaki, Nagano
 Gifu prefekturasi
 Nakatsugava

Iqlimi 
Shahar iqlimi issiq va nam yoz hamda sovuq qish bilan tavsiflanadi (Köppen iqlim tasnifi Cfa). Ōkuvada oʻrtacha yillik harorat 12,6 °C ni tashkil etadi. Yillik oʻrtacha yogʻin miqdori 1680 mm boʻlib, sentyabr esa eng seryogʻin oy hisoblanadi. Avgustda eng yuqori harorat 25,1 °C, eng past harorati esa yanvarda, 0,4 °C atrofida boʻladi.

Demografiyasi 
Yaponiya aholini roʻyxatga olish maʼlumotlariga koʻra, Ōkuva aholisi soni soʻnggi 60 yil ichida kamaygan.

Tarixi 
Hozirgi Ōkuva hududi qadimgi Shinano provinsiyasining bir qismi boʻlgan. Hudud Edo davrida Edoni Kioto bilan bogʻlaydigan Nakasendo shossesida Suhara-juku va Nojiri-shuku nomli ikkita post stansiyasi paydo boʻlgan. Hozirgi Ōkuva qishlogʻi 1889-yil 1-aprelda zamonaviy munitsipalitetlar tizimini oʻrnatish orqali tashkil etilgan.

Taʼlim tizimi 
Ōkuvada bitta davlat boshlangʻich maktabi hamdaa shahar hukumati tomonidan boshqariladigan bitta davlat oʻrta maktabi faoliyat yuritadi. Qishloqda yuqori maktab mavjud emas.

Transporti

Temir yoʻl 

  JR Tokai — Chuo magistral liniyasi
 Suhara — Ōkuva — Nojiri

Magistral yoʻl 

 Milliy yoʻnalish 19

Xalqaro munosabatlar 

  — Shelbyville, Illinois, AQSH

Galereya

Manbalar

Havolalar 

 Rasmiy sayti  

Nagano prefekturasidagi qishloqlar
Ōkuva (Nagano)
Ronan Kratt

Ronan Alan Kratt (2003-yil, 2-sentyabrda tugʻilgan) — kanadalik professional futbolchi, Kanada Premyer-ligasining York United klubida vingeri sifatida oʻynaydi.

Yoshligi 
Kratt aka-uka Krattlardan biri Martin Krattning oʻgʻli boʻlib, ular amerikalik zoologlar va bolalar taʼlimiga oid telekoʻrsatuvlar boshlovchilari boʻlib, Zoboomafoo va Wild Kratts kabi shoularda rol oʻynagan, Ronan bolaligida ishtirok etgan.

Kratt olti yoshida Ottawa South United yoshlar jamoasida futbol oʻynay boshladi, ular Ispaniyaning Barcelona klubining La Masia akademiyasi bilan Ispaniyada bir nechta mashgʻulotlar oʻtkazish imkoniyatini yaratdilar. 2016-yilning mart oyida u Angliyaning Crewe Alexandra va Germaniyaning Bayern Munich klublari bilan bir haftalik sinov muddatlarini oʻtkazgan. 2018-yilda u Qoʻshma Shtatlarga koʻchib oʻtdi va u yerda Arizonadagi Barca Residency akademiyasida ikki mavsum oʻynadi.

2020-yil yanvar oyida, 16 yoshida, u NCAA I Division takliflarini rad etib, Carleton universitetida oʻqishga va 2021-yil sentyabr oyidan boshlab erkaklar futbol jamoasida oʻynashga vaʼda berdi. Biroq, u oxir-oqibat Carletonga bormadi, aksincha, 2021-yilning yozida SSV Ulm 1846ning U19 jamoasiga qoʻshilish uchun Germaniyaga koʻchib oʻtdi.

Klubdagi faoliyati 
2020-yilda u Ottawa South United safida Premer liga de Soccer du Quebecda oʻynadi.

2021/22-yilgi mavsumda u mavsumning koʻp qismini SSV Ulm 1846ning U19 jamoasida oʻtkazdi, 19-mart kuni FSV Mainz 05 IIga qarshi toʻrtinchi darajali Sudwest mintaqaviy ligasida kattalar safida bir marta zaxiradan maydonga tushdi.

2022-yil, 17-iyunda u Kanada Premyer-ligasining York United klubi bilan iyul oyidan boshlab kuchga kiradigan professional shartnoma imzoladi. U 8-iyul kuni Forgega qarshi oʻyinda debyut oʻyinini oʻtkazdi. U oʻzining birinchi golini keyingi oʻyinda 15-iyul kuni Pacific FC darvozasiga kiritdi. Mavsumdan soʻng, York uni Werder Bremen U23 tarkibida mashgʻulot oʻtkazishni tashkil qilib berdi.

Xalqaro faoliyati 
Kratt ham Kanada, ham AQSh terma jamoasida oʻynash huquqiga ega.

2016-yil aprel oyida u Amerika Qoʻshma Shtatlari yoshlar jamoalarida Amerika Qoʻshma Shtatlari Futbol Trening Markazida bir nechta lagerlarda qatnashgan.

2022-yil aprel oyida u Kanada U20 terma jamoasi yigʻiniga chaqirilgan.

Faoliyat statistikasi

Filmografiyasi

Televideniye

Manbalar 

Futbol assotsiatsiyasi hujumchilari
Yashayotgan insonlar
2003-yilda tugʻilganlar
Austin Ricci

Austin Ricci (1996-yil, 8-aprelda tugʻilgan) — kanadalik professional futbolchi, Kanada Premyer-ligasining York United klubida hujumchi sifatida oʻynaydi.

Faoliyatidagi ilk yillari 
Richmond Xill, Ontario shahrida tugʻilgan Ricci, Lisieux katolik oʻrta maktabi Lionsning Sent Tereza jamoasida futbolchilik faoliyatini boshladi va 2014-yil, 7-iyun kuniOFSAA doirasida Ontario shtatining Windsor shahrida St. Edmund Campion oʻrta maktabi ustidan 2:1 hisobida jamoasi bilan gʻalaba qozonib, oltin medalni qoʻlga kiritdi.

Keyinchalik Ricci 2014—2017-yillarda Michigan shtatining Rochester shahridagi Oklend universitetining Oakland Golden Grizzles safida futbol oʻynagan.

Klubdagi faoliyati 
2014 va 2015-yilgi mavsumlarda u Ontario Birinchi ligasining Vaughan Azzurri klubi safida oʻynadi. U 2017 va 2018 yilgi mavsumlarda Premyer Development Ligasida Michigan Bucks jamoasida oʻynagan. Keyinchalik u 2018-yilda Vaughan Azzurri klubi safida qaytib keldi.

2018-yil, 14-dekabrda Ricci Kanada Premyer-ligasi jamoasi York9 bilan birinchi professional shartnomasini imzoladi. 2019-yilning 27-aprelida u CPLning ilk oʻyinida Forge klubiga qarshi oʻyinda debyut qildi. Oʻsha mavsumda u toʻqqizta liga va ikkita Kanada chempionatida maydonga tushgan.

2020-yil, 10-iyulda Ricci Winnipegning Valour FC klubi bilan shartnoma imzoladi. Qisqartirilgan 2020-yilgi mavsumda Ricci Valour safida 7 oʻyinidan 6 tasida maydonga tushdi, biroq uning jamoasi pley-offga chiqa olmagani sababli gol ura olmadi. Biroq, 2021-yilgi mavsum yaxshiroq boʻldi. Valour mavsumni yaxshi boshladi va Ricci CPLning 16 uchrashuvida 5 ta gol urdi. Bundan tashqari, u 3 ta gol bilan Kanada chempionatida eng yaxshi toʻpurar boʻldi. Biroq, mavsum davomida Forge darvozaboni Triston Henry bilan toʻqnashuvda jarohat olgani sababli qisqartirildi.

2022-yil, 21-aprelda u oʻzining sobiq klubiga qaytdi, hozirda York United FC klubiga qaytib, klub bilan 2024-yilgacha bir yillik shartnoma imzoladi. Ricci tizzasidagi jarohatini yana ogʻirlashtirganidan soʻng uning qaytish mavsumi qisqartirildi, ammo mavsum yakunlangach, klub oxir-oqibat u bilan yana shartnoma imzoladi.

Faoliyat statistikasi

Manbalar 

Futbol assotsiatsiyasi hujumchilari
Yashayotgan insonlar
1996-yilda tugʻilganlar
Ikeda (Nagano)

Yaponiyaning Nagano prefekturasida joylashgan shaharchadir. 2019-yil 1-aprel holatiga koʻra, shaharchada 3947 ta xonadonda 9793 nafar aholi istiqomat qilgan va aholi zichligi har kvadrat kilometrga 247 nafarni tashkil qiladi. Shaharning umumiy maydoni 40,16 kvadrat kilometr (15,51 mi²) ga teng. Ikeda Yaponiyadagi eng chiroyli qishloqlardan biri sifatida qayd etilgan.

Geografiyasi 
Ikeda shaharchasi shimoliy-markaziy Nagano prefekturasi hududida joylashgan.

Atrofdagi munitsipalitetlar 

 Nagano prefekturasi
 Ōmachi
 Azumino
 Matsukava
 Ikusaka

Iqlimi 
Shahar issiq va nam yoz hamda sovuq qish bilan tavsiflangan iqlimga ega (Köppen iqlim tasnifi Cfa). Ikeda shahrida oʻrtacha yillik harorat 10,9 °C ni tashkil etadi. Yillik oʻrtacha yogʻin miqdori 1185 mm boʻlib, sentyabr esa eng seryogʻin oy hisoblanadi. Avgustda eng yuqori harorat 24,3 °C, eng past harorati esa yanvarda, −1,7 °C atrofida boʻladi.

Demografiyasi 
Yaponiya aholini roʻyxatga olish maʼlumotlariga koʻra, Ikeda aholisi soni soʻnggi 50 yil ichida nisbatan barqaror boʻlib qolgan.

Tarixi 
Hozirgi Ikeda hududi qadimgi Shinano provinsiyasining bir qismi boʻlgan. Ikeda Shinanoning ichki hududlarini Itoigavadagi Yapon dengizi bilan bogʻlaydigan Chikuhi-kaido avtomagistralida pochta stansiyasi sifatida rivojlangan. Ikedamachi qishlogʻi 1889-yil 1-aprelda zamonaviy munitsipalitetlar tizimining oʻrnatilishi bilan yaratilgan. U 1915-yil 1-aprelda Ikeda nomi bilan shaharcha maqomiga koʻtarildi. Ikeda 1955-yil 1-noyabrda qoʻshni Aisome qishlogʻini oʻziga qoʻshib oldi.

Taʼlim tizimi 
Ikeda shahar hukumati tomonidan boshqariladigan ikkita davlat boshlangʻich maktabi hamda bitta davlat oʻrta maktabi shuningdek, Nagano prefekturasi taʼlim kengashi tomonidan boshqariladigan bitta davlat yuqori maktabiga ega. Prefekturada maxsus taʼlim maktabi ham faoliyat yuritadi.

Transporti

Temir yoʻl 

Shaharga hech qanday yoʻlovchi temir yoʻl liniyasi xizmat koʻrsatmaydi

Magistral yoʻl 

Shahar hududida hech qanday milliy magistral yoʻllar qatnovi amalga oshirilmaydi

Galereya

Manbalar

Havolalar 

 Rasmiy sayti 

Nagano prefekturasidagi shaharchalar
Ikeda (Nagano)
Siyosiy kapital

Siyosiy kapital – siyosiy atama hisoblanib, siyosatchining jamiyat va boshqa siyosiy arboblar bilan munosabatlarida boʻlgan ishonchi, obroʻsi va ta’sirini bildiradi.

Siyosiy kapital deganda jamoaviy harakatlarda qatnashish va ishtirok etish qobiliyati tushuniladi. Shuningdek, bu shaxslar, guruhlar, jamiyatning siyosat, uning tashkiloti, hukumati haqidagi fikridir.

Siyosiy kapitalning turlari 
Baʼzi turdagi siyosatchilar obroʻli va vakillik siyosiy kapitalni bir biridan turli mezonlar asosida farqlaydilar. Siyosatchining obroʻ-eʼtibor kapitali uning ishonchliligi va jamiyatning unga bergan bahosi bilan tavsiflanadi. Kapitalning bu shakli izchil siyosiy yoʻnalish va mafkuraviy qarashlarni saqlab qolish orqali toʻplanadi. Vakillik kapitali - bu siyosatchining siyosiy kursni shakllantirishga taʼsirini baholash hisoblanadi. Kapitalning bu shakli tajriba va rahbarlik lavozimlarida ish stajiga koʻra toʻplanadi. Shunday qilib, siyosiy kapital - obroʻ va mavjud jamoatchilik fikri, siyosiy lavozim (qonun chiqaruvchi organ hodimi) va siyosiy hukmlar (qaror qabul qilish sifati) oʻrtasidagi munosabatlarning mahsulidir.

Siyosiy kapitalning dinamikasi 
Siyosatchi saylovlarda gʻalaba qozonish orqali siyosiy kapitalga ega boʻladi; davlat tomonidan qoʻllab-quvvatlanadigan siyosatni olib borish orqali; ijtimoiy ahamiyatga ega tashabbuslarni amalga oshirish orqali; boshqa siyosatchilar yoki firmalarga xizmat koʻrsatish orqali. Siyosiy kapital, har qanday ijtimoiy kapital kabi, turli shaxslarning oʻzaro taʼsiriga, ular koʻrsatadigan xizmatlarning oʻzaro turiga asoslanadi.

Siyosiy kapital yaxshi sarflanishi yoki behuda sarflanishi mumkin, bu avvalo odatiy kun tartibida asosiy boʻlmagan yoki mashhur boʻlmagan siyosatni ilgari surish uchun muvaffaqiyatsiz urinishlar orqali paydo boʻladi. Prezident Jorj Bush 2004-yilgi saylovlardan buyon “siyosiy kapital”ini yoʻqotganini da’vo qiladi.

Eslatmalar

Havolalar 

 A balance sheet of 'political capital' by David Gura. Marketplace, American Public Media. (11-7-2012)
Davlat
Kapital
Pages with unreviewed translations
Wear OS

Wear OS (ilgari Android Wear) — aqlli soatlar va boshqa taqiladigan qurilmalar uchun yaratilgan Google Android operatsion tizimining versiyasi. Smartfon Android 4.4 va undan yuqori versiyalarida yoki iOS 9.3 versiyasida va aqlli qurilmada ulanganda, Wear OS unga Google Assistant funksiyasini birlashtiradi va kiruvchi bildirishnomalar va ogohlantirishlarni smartfondan taqiladigan qurilmaga olish imkonini beradi.

Platforma 2014-yil 18-martda eʼlon qilindi. Motorola, Samsung, LG, HTC va Asus kabi kompaniyalar Android Wear loyihasida ishtirok etishlarini tasdiqladilar. 2014-yil 25-iyun kuni Google I/O dasturchilar konferensiyasida birinchi Android Wear aqlli soatlari taqdim etildi: Samsung Gear Live va LG G Watch. 2014-yil 3-sentabrda esa IFA 2014 koʻrgazmasida Asusning ZenWatch taqdimoti boʻlib oʻtdi. Motorolaning yumaloq displeyli birinchi soati Moto 360 ham eʼlon qilingan va 2014-yilning kuzida sotuvga chiqarilgan.

Android Wear ham kvadrat, ham dumaloq soatlarga mos keladi (Moto 360).

2015-yil avgust oyida Google rasmiy ravishda iOS operatsion tizimida ishlovchi smartfonlar uchun maxsus mobil ilova chiqarilishini eʼlon qildi, buning yordamida Android Wear asosidagi har qanday aqlli soatlar iPhone bilan sinxronlashtirilishi mumkin.

2018-yil mart oyida operatsion tizim nomi Wear OS ga oʻzgartirildi. Wear OS bir qator funksiya va ilovalar bilan birga Bluetooth, NFC, Wi-Fi, 3G va LTE tarmoqlarini qoʻllab-quvvatlaydi. Terish uslublari yumaloq, kvadrat va toʻrtburchak shakllarni oʻz ichiga oladi.

2022-yil uchun Google Play hisob-kitoblariga koʻra, Wear OS allaqachon 50 million marta oʻrnatilgan.

Manbalar 

Android
Pages with unreviewed translations
Calumet (Minnesota)

Calumet () — AQShning Minnesota shtati Itasca okrugida joylashgan shahardir. Aholisi 2010-yilgi aholini roʻyxatga olish maʼlumotlariga koʻra 367 kishini tshkil qilgan.

Tarixi 
Calumet nomli pochta boʻlimi 1908-yildan beri faoliyat koʻrsatmoqda. Shahar koʻpincha tubjoy amerikaliklaruchun ishlatiladigan fransuzcha, mustamlaka davridagi soʻz sharafiga nomlangan.

Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni  ni tashkil qiladi, shundan  quruqlik va  suvdan iborat.

US Highway 169 shaharda asosiy yoʻnalish boʻlib xizmat qiladi. Hill-Annex Mine State Park shahar tashqarisida joylashgan.

Geografiyasi

Demografiyasi 
2010-yildagi aholini roʻyxatga olish holatiga koʻra, shaharda 367 kishi, 160 ta xonadon va 90 ta oila istiqomat qilgan. Aholi zichligi 90.3/km² ni tashkil qiladi. Shaharning irqiy tarkibi 95,9 % oq tanlilar, 0,3 % afro-amerikaliklar, 2,2 % tubjoy amerikaliklar va 1,6 % ikki yoki undan ortiq irqlardan iborat. Har qanday irqga mansub ispan yoki lotinlar aholining 1,6 foizini tashkil etadi.

Shaharda 160 ta xonadon mavjud boʻlib, ulardan 28,1 % 18 yoshgacha boʻlgan bolalari bor, 35 % er-xotinlar birga yashaydilar, 15,6 % eri boʻlmagan ayollar, 5,6 % xotini boʻlmagan erkaklar va 43,8 % oilasizlarni tashkil qilgan. Barcha uy xoʻjaliklarining 32,5 % jismoniy shaxslardan tashkil topgan va 11,9 % 65 yosh va undan katta boʻlgan yolgʻiz yashaydiganlar bor.

Shahar aholisi oʻrtacha yoshi 39,5 yoshni tashkil etadi. Aholining 25,1 foizi 18 yoshgacha boʻlganlar; 6,7 % 18 yoshdan 24 yoshgacha boʻlganlar; 26,3 % 25 dan 44 gacha; 26,6 % 45 dan 64 gacha; va 15 % 65 yosh va undan kattalar dir. Shaharning gender tarkibi 49,0 % erkaklar va 51,0 % ayollarni tashkil qiladi.

Shahardagi uy xoʻjaliklarining oʻrtacha daromadi 22 250 dollarni, oilaning oʻrtacha daromadi esa 35 000 dollarni tashkil etdi. Erkaklar oʻrtacha daromadi 24 625 dollarni, ayollarniki esa 18 958 dollarni tashkil qilgan. Shaharning aholi jon boshiga daromadi 12 293 dollarni tashkil etdi. Oilalarning qariyb 16 foizi va aholining 17,5 foizi qashshoqlik chegarasidan past boʻlgan, shu jumladan 18 yoshgacha boʻlganlar 13,8 foizi va 65 yoshdan oshganlarning 18,3 foizi qashshoq hisoblanadi.

Manbalar 

Minnesota shaharlari
Bovey (Minnesota)

Bovey () — AQShning Minnesota shtati Itasca okrugida joylashgan shahardir. Aholisi 2010-yilgi aholini roʻyxatga olishda 804 kishini tashkil qilgan.

Geografiyasi 
Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni  ni tashkil qiladi, shundan  quruqlik va  suvdan iborat.

Soʻnggi yillarda shahar qoʻshnilari Coleraine va Taconite bilan birga yaqin atrofdagi Canisteo Mine Pitdan jiddiy suv toshqini xavfi ostida edi. 1985-yilda ishlamay qolgan 19 ta kondan iborat boʻlgan chuqur hozirda uzunligi 4,8 milya va 300 fut chuqurlikgacha boʻlgan koʻlga aylangan. 2011-yil iyun oyida suv sathi dengiz sathidan 1316,1 futga yetdi, bu shaharning pasttekisliklaridan yuqori. Koʻlning toshib ketishi va shaharni botqoqlanishining oldini olish uchun uning bir qismini quritish loyihasi 2011-yilning oʻrtalarida boshlanishi kerak edi.

Demografiyasi 
2010-yilgi aholini roʻyxatga olish holatiga koʻra, shaharda 804 kishi, 334 ta xonadon va 200 ta oila istiqomat qilgan. Aholi zichligi 135.6/km² ni tashkil qiladi. Shaharning irqiy tarkibi 93,8 % oq tanlilar, 0,2 % afro-amerikaliklar, 2,4 % tubjoy amerikaliklar, 0,4 % osiyoliklar va 3,2 % ikki yoki undan ortiq irqlardan iborat edi. Har qanday irqga mansub ispan yoki lotin millatiga mansub aholining 2,4 foizini tashkil qilgan.

Shaharda 334 ta uy xoʻjaligi boʻlib, ulardan 32 foizi 18 yoshgacha boʻlgan bolalari, 39.8 foizi er-xotinlar birga yashagan, 12 foizida eri boʻlmagan ayollar, 8.1 foizida xotini boʻlmagan erkaklar va 40,1 % oilasizlar edi. Barcha uy xoʻjaliklarining 29,9 foizi jismoniy shaxslardan iborat boʻlib, 12,9 foizida esa 65 yosh va undan katta boʻlgan yolgʻiz yashaydiganlar bor.

Shahar aholisi oʻrtacha yoshi 33,5 yoshni tashkil etadi. Aholining 25,5 foizi 18 yoshgacha boʻlganlar; 11,5 % 18 yoshdan 24 yoshgacha boʻlganlar; 27,9 % 25 dan 44 gacha; 21 % 45 dan 64 gacha; va 14,2 % 65 yosh va undan kattalar dir. Shaharning gender tarkibi 52,2 % erkaklar va 47,8 % ayollarni tashkil qiladi.

Shahardagi uy xoʻjaliklarining oʻrtacha daromadi 25 662 dollarni, oilaning oʻrtacha daromadi esa 33 750 dollarni tashkil etdi. Erkaklar oʻrtacha daromadi 28 571 dollarni, ayollarniki esa 19 500 dollarni tashkil qilgan. Shaharning aholi jon boshiga daromadi 16 127 dollarni tashkil etdi. Oilalarning qariyb 19,5 foizi va aholining 22,3 foizi qashshoqlik chegarasidan past boʻlganlar, shu jumladan 18 yoshgacha boʻlganlarning 46,6 foizi va 65 yoshdan oshganlarning 3,4 foizi qashshoq hisoblanadi.

Taniqli odamlar 

 Eric Enstrom — fotograf
 Adam Hauser — NHL darvozaboni Boveyda tugʻilib oʻsgan
 Richard Hongisto — San-Fransisko siyosatchisi Boveyda tugʻilgan
 George Gilbert Wangensteen — Minnesota shtati qonun chiqaruvchisi va huquqshunos

Manbalar 

Minnesota shaharlari
Avatr 11

Avatr 11 — xitoyning bir necha yirik kompaniyalari tomonidan tashkil qilingan „Avatr Technology“ kompaniyasi tomonidan 2021-yilning noyabr oyida ilk marotaba taqdim etilgan elektromobil krassoveri.

Tarixi 
2018-yilda Xitoyning yirik avtomobil kompaniyalari boʻlmish Changan va Nio
birgalikda „Changan Weilai“ qoʻshma korxonasini tashkil etishadi. 2021-yil bahorda kompaniyaning rebrendingi amalga oshirilib, kompaniya nomini „Avatar Technology“ga oʻzgartiradi. Nomni oʻzgartirish ommaviy qayta qurish natijasida yuzaga keldi, uning davomida Changanning yangi elektromobil loyihasidagi asosiy hamkorlari akkumulyator ishlab chiqaruvchi CATL va IT giganti Huawei ham bu kompaniyaga aksiyadorlar sifatida qoʻshildi.

Texnik tavsifi

Galereya

Yana qarang =

 Xitoy avtomobil ishlab chiqaruvchilari
 Shanxay Avtomobillar muzeyi

Manbalar 

Xitoy avtomobillari
Cambridge (Minnesota)

Cambridge () — AQShning Minnesota shtati Isanti okrugida joylashgan shahar boʻlib, Minnesota shtat 65- va 95-yoʻllari kesishmasida joylashgan. Aholisi 2020-yilgi aholini roʻyxatga olishda 9,611 kishini tashkil qilgan. Cambridge AQShning 5000 dan ortiq aholisi boʻlgan shaharlari orasida shved amerikaliklarining eng yuqori foiziga egaligi bilan ajralib turadi.

Geografiyasi 
Amerika Qoʻshma Shtatlari aholini roʻyxatga olish byurosiga koʻra, shaharning umumiy maydoni  ni tashkil qiladi, shundan  quruqlik va  suvdan iborat.

Rum daryosi Cambridgening oʻrtasidan shimoldan janubga oqib oʻtadi.

Asosiy magistrallar 
Quyidagi yoʻnalishlar Cambridge shahri ichida joylashgan.

  Minnesota shtati 65-avtomagistrali
  Minnesota shtati 95-avtomagistrali

Demografiyasi 
2010-yildagi aholini roʻyxatga olish holatiga koʻra, shaharda 8 111 kishi, 3 137 xonadon va 1 967 oila istiqomat qilgan. Aholi zichligi 419.8/km² ni tashkil qiladi. Shaharning irqiy tarkibi 94,5 % oq tanli, 1 % afro-amerikalik, 0,5 % tubjoy amerikalik, 1,4 % osiyolik, 0,5 % boshqa irqlardan va 2,1 % ikki yoki undan ortiq irqdan edi. Har qanday irqga mansub ispan yoki lotinlar aholining 1,7 foizini tashkil etadi.

Shaharda 3 137 ta xonadon mavjud boʻlib, ulardan 35,1 foizi 18 yoshgacha boʻlgan bolalari, 45,3 foizi er-xotinlar birga yashagan, 12,5 foizi eri boʻlmagan ayollar, 4,9 foizida xotini boʻlmagan erkaklar va 37,3 % oilasizlar edi. Barcha uy xoʻjaliklarining 31,6 foizi jismoniy shaxslardan iborat boʻlib, 15,5 foizida esa 65 yosh va undan katta boʻlgan yolgʻiz yashaydigan kishi bor.

Shahar aholisi oʻrtacha yoshi 34,1 yoshni tashkil etadi. Aholining 26,6 foizi 18 yoshgacha boʻlganlar; 8,9 % 18 yoshdan 24 yoshgacha boʻlganlar; 27,5 % 25 dan 44 gacha; 19,5 % 45 dan 64 gacha; va 17,5 % 65 yosh va undan kattalardir. Shaharning gender tarkibi 47,4 % erkaklar va 52,6 % ayollarni tashkil qiladi.

Shahardagi uy xoʻjaliklarining oʻrtacha daromadi 35 313 dollarni, oilaning oʻrtacha daromadi esa 53 381 dollarni tashkil etdi. Erkaklar oʻrtacha daromadi 34 836 dollarni, ayollarniki esa 23 681 dollarni tashkil qilgan. Shaharning jon boshiga toʻgʻri keladigan daromadi 20 697 dollarni tashkil etdi. Oilalarning qariyb 5,8 foizi va aholining 10,5 foizi qashshoqlik chegarasidan past boʻlgan, shu jumladan 18 yoshgacha boʻlganlarning 8,6 foizi va 65 va undan katta yoshdagilarning 12 foizi qashshoq hisoblanadi.

Iqtisodiyoti 
Cambridge mahalliy savdo markazidir. Yaqinda kengaytirilgan Cambridge tibbiyot markazi mintaqaviy sogʻliqni saqlash markazi sifatida xizmat qilmoqda. Shaharda Target, Wal-Mart, Kohl’s, Mills FleetFarm va Menard’s kabi anʼanaviy yirik chakana savdo doʻkonlarini bor.

Manbalar 

Minnesota shaharlari